Document ID: 32012R0606
Publication Date: 2012-07-04

Title and Content:
IZVEDBENA UREDBA KOMISIJE (EU) št. 606/2012
z dne 4. julija 2012
o prepovedi ribolovnih dejavnosti za pasti in plovila s parangali, ki plujejo pod zastavo Italije ali so v navedeni državi registrirana, v zvezi z ribolovom na navadnega tuna v Atlantskem oceanu, vzhodno od zemljepisne dolžine 45° Z, in v Sredozemskem morju
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (1) in zlasti člena 36(2) Uredbe,
ob upoštevanju naslednjega:
(1)
Uredba Sveta (EU) št. 44/2012 z dne 17. januarja 2012 o določitvi ribolovnih možnosti, ki so na voljo v vodah EU in ki so plovilom EU na voljo v nekaterih vodah, ki niso del EU, za nekatere staleže rib in skupine staležev rib, za katere veljajo mednarodna pogajanja ali sporazumi, za leto 2012, določa količino navadnega tuna, ki se lahko v letu 2012 ulovi v Atlantskem oceanu, vzhodno od zemljepisne dolžine 45° Z, in v Sredozemskem morju.
(2)
Uredba Sveta (ES) št. 302/2009 z dne 6. aprila 2009 o vzpostavitvi večletnega načrta za obnovo staleža modroplavutega tuna v vzhodnem Atlantiku in Sredozemskem morju (2), spremembah Uredbe (ES) št. 43/2009 in razveljavitvi Uredbe (ES) št. 1559/2007 od držav članic zahteva, da obvestijo Komisijo o individualnih kvotah, dodeljenih njihovim plovilom z dolžino nad 24 metrov, za plovila za ulov z dolžino manj kot 24 metrov in pasti pa vsaj o kvotah, dodeljenih organizacijam proizvajalcev ali skupinam plovil, ki lovijo s podobno opremo.
(3)
Skupna ribiška politika je zasnovana tako, da s trajnostnim izkoriščanjem živih vodnih virov na podlagi previdnostnega pristopa zagotavlja dolgoročno sposobnost preživetja ribiškega sektorja.
(4)
Kadar Komisija v skladu s členom 36(2) Uredbe Sveta (ES) št. 1224/2009 na podlagi podatkov držav članic in drugih podatkov, ki jih ima, ugotovi, da za ribolovne možnosti, ki so na voljo Evropski uniji, državi članici ali skupini držav članic, velja, da so bile izčrpane za eno ali več orodij oziroma ladjevij, o tem obvesti zadevne države članice in prepove ribolovne dejavnosti za zadevno območje, orodje, stalež, skupino staležev ali ladjevje, ki so vključeni v te posebne ribolovne dejavnosti.
(5)
Informacije, ki jih ima Komisija, kažejo, da so ribolovne možnosti za navadnega tuna v Atlantskem oceanu, vzhodno od zemljepisne dolžine 45° Z, in v Sredozemskem morju, dodeljene pastem in plovilom s parangali, ki plujejo pod zastavo Italije ali so v navedeni državi registrirana, izčrpane.
(6)
Italija je 20. junija 2012 obvestila Komisijo, da je svojim pastem in plovilom s parangali, ki so v letu 2012 lovila navadnega tuna, prepovedala ribolovne dejavnosti; prepoved je za plovila s parangali začela veljati 20. junija 2012 ob 13:00, za pasti pa 22. junija 2012 ob 17:00.
(7)
Brez poseganja v navedene ukrepe, ki jih je sprejela Italija, je nujno, da Komisija potrdi prepoved ribolova navadnega tuna v Atlantskem oceanu, vzhodno od zemljepisne dolžine 45° Z, in v Sredozemskem morju od 20. junija 2012 ob 13:00 za plovila s parangali, ki plujejo pod zastavo Italije ali so v navedeni državi registrirana, in od 22. junija 2012 ob 17:00 za pasti, ki so registrirane v Italiji -
SPREJELA NASLEDNJO UREDBO:
Člen 1
Ribolov na navadnega tuna v Atlantskem oceanu, vzhodno od zemljepisne dolžine 45° Z, in v Sredozemskem morju s plovili s parangali, ki plujejo pod zastavo Italije ali so v navedeni državi registrirana, je od 20. junija 2012 ob 13:00 prepovedan.
Po tem datumu je prepovedano tudi obdržati na krovu, dajati v mrežaste kletke za pitanje ali gojenje, pretovarjati, prenašati ali iztovarjati navedeni stalež, ki ga ulovijo navedena plovila.
Člen 2
Ribolov na navadnega tuna v Atlantskem oceanu, vzhodno od zemljepisne dolžine 45° Z, in v Sredozemskem morju s pastmi, ki so registrirane v Italiji je od 22. junija 2012 ob 17:00 prepovedan.
Po tem datumu je prepovedano tudi obdržati na krovu, dajati v mrežaste kletke za pitanje ali gojenje, pretovarjati, prenašati ali iztovarjati navedeni stalež, ki ga ulovijo navedene pasti.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. julija 2012

Classification:
Level 1 Topics: 100154
100161
100156
100155
Level 2 Topics: 100277
100283
100282
100252
100240
100243
Level 3 Topics: 5283
122
2106
4590
5913
3146
4522
912
3544
2200
2476
All Topics: 1519
1879
2110
2282
2437
2879
4829
544
997